**Kamerový systém**

1. Problematika prevádzkovania kamerového systému je legislatívne riešená v troch rovinách:

* Zákon č. 18/2018 Z.z. o ochrane osobných údajov a o zmene a doplnení niektorých zákonov
* Zákon č. 311/2001 Z.z. Zákonník práce
* Zákon č. 40/1964 Zb. Občiansky zákonník

1. Priestory, ktoré sú **prístupné verejnosti** spadajú pod zákon o **ochrane osobných údajov**. V prípade **priestorov pracovísk** je nutne riadiť sa **zákonníkom práce**. **Ostatné prípady** spadajú pod **občiansky zákonník**.

|  |  |
| --- | --- |
| Dotknutá osoba / Dotknuté osoby | fyzické osoby nachádzajúce sa v monitorovaných priestoroch |
| Rozsah osobných údajov | bežné osobné údaje – obrazové záznamy fyzických osôb a prejavy osobnej povahy fyzických osôb nachádzajúcich sa v monitorovaných priestoroch |
| Účel spracúvania osobných údajov  (Oprávnené záujmy prevádzkovateľa) | ochrana majetku prevádzkovateľa alebo zdravia osôb nachádzajúcich sa v monitorovaných priestoroch, odhaľovanie kriminality (osobné údaje sa nesmú ďalej spracúvať spôsobom, ktorý nie je zlučiteľný s týmito účelmi) |
| Právny základ | §13 ods. 1 písm. f) zák. 18/2018 Z.z. o ochrane osobných údajov a o zmene a doplnení niektorých zákonov.  **Spracúvanie osobných údajov na účel oprávnených záujmov (**spracúvanie osobných údajov je nevyhnutné na účel oprávnených záujmov prevádzkovateľa alebo tretej strany okrem prípadov, keď nad týmito záujmami prevažujú záujmy alebo práva dotknutej osoby vyžadujúce si ochranu osobných údajov, najmä ak je dotknutou osobu dieťa; tento právny základ sa nevzťahuje na spracúvanie osobných údajov orgánmi verejnej moci pri plnení ich úloh).  Prevádzkovateľ vykonal test proporcionality. Je uvedený v Posúdení vplyvu na ochranu osobných údajov v zmysle §42 zák. 18/2018 Z.z., ktorý sa nachádza u riaditeľa školy. |
| Doba uchovávania osobných údajov | 15 dní |
| Príjemca v tretej krajine alebo medzinárodnej organizácii:  Príjemca v členskom štáte EÚ a EHP:  Orgán verejnej moci, ktorý spracúva osobné údaje na základe zákona: | nie je  nie je  Súd, orgány činné v trestnom konaní |
| Automatizované rozhodnutia a profilovanie | Prevádzkovateľ pri spracúvaní osobných údajov pre daný účel nepožíva automatizované individuálne rozhodovanie, ani profilovanie. |
| Práva dotknutej osoby | §19-28 zák. 18/2018 Z.z. o ochrane osobných údajov   * právo na prístup k osobným údajom * právo na opravu osobných údajov * právo na výmaz osobných údajov * právo na obmedzenie spracúvania osobných údajov * právo na prenosnosť osobných údajov * právo namietať spracúvanie osobných údajov   Kontakt pre uplatnenie práv dotknutej osoby:  [ssiml@mail.telekom.sk](mailto:ssiml@mail.telekom.sk)  Informácie dotknutej osobe, ktoré sa týkajú spracúvania jej osobných údajov, je prevádzkovateľ (aj v zastúpení zodpovednej osoby) povinný poskytnúť v listinnej podobe alebo elektronickej podobe, spravidla v rovnakej podobe, v akej bola podaná žiadosť. Ak o to požiada dotknutá osoba, informácie môže prevádzkovateľ (aj v zastúpení zodpovednej osoby) poskytnúť aj ústne, ak dotknutá osoba preukáže svoju totožnosť iným spôsobom. |
| Ochrana osobných údajov u prevádzkovateľa | Prijaté technické a organizačné bezpečnostné opatrenia. K príslušným kamerovým záznamom majú prístup len oprávnené osoby prevádzkovateľa, ktoré sú poučené o spracovávaní a ochrane týchto osobných údajov a ktoré zároveň podpísali tzv. mlčanlivosť, dostupnú u prevádzkovateľa. |
| Vyhlásenie o prenose osobných údajov do tretej krajiny alebo do medzinárodnej organizácie | Prevádzkovateľ nezamýšľa prenášať osobné údaje do tretej krajiny alebo medzinárodnej organizácii |